વરસાદ ખેંચાવાના કારણે ખેડૂતો પણ વાવણી કાર્ય અંગે ચિંતા અનુભવતા હતા. પરંતુ છેલ્લા કેટલાક દિવસથી વાતાવરણમાં આવેલા ફેરફારથી અસહ્ય બાફ અને ઉકળાટ વચ્ચે ઝરમર ઝરમર વરસાદ વચ્ચે ૧ થી ૩ ઇંચ જેટલો વરસાદ વરસતા ખેડૂતો ખુશખુશાલ થઇ ગયા હતા અને સારા વરસાદની આશાએ વાવણી કાર્ય શરૂ કર્યુ હતું. જિલ્લામાં સૌથી વધુ ઇડર તાલુકામાં ૩૦૯૧૦ હેકટર જમીનમાં વાવેતર થયુ છે, જયારે સૌથી ઓછુ પોશીના તાલુકામાં માત્ર ૧૦૫ હેકટર જમીનમાં વાવેતર થયુ છે. ઉપરાંત વડાલી તાલુકામાં ૧૪૪૫, વિજયનગર તાલુકામાં ૪૬૪, હિંમતનગર તાલુકામાં ૧૩૦૩૦, પ્રાંતિજ તાલુકામાં ૨૫૭૨ અને તલોદ તાલુકામાં ૨૩૭૬ હેકટર જમીનમાં ખેડૂતોએ વાવેતર કર્યુ છે.